**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/41, 09.10.2017թ.

**Բողոք բերող անձ՝** «Վահրադյան Շին» ՍՊԸ

**Պատվիրատու՝** ՀՀ ԿԱ քաղաքաշինության պետական կոմիտե

**Գնման ընթացակարգի ծածկագիրը և առարկան՝ «**ՀՀՔՊԿ-ԳՀԱՇՁԲ-17/18» ծածկագրով գնանշման հարցման ընթացակարգ/ՀՀ Շիրակի մարզի Սպանդարյան գյուղի համայնքային մարզադաշտի հողային աշխատանքների, բարեկարգման, ցանկապատման աշխատանքների ձեռքբերում

**Բողոքի պահանջը`**

1. Որպես միջանկյալ ընթացակարգ կիրառել ժամանակավոր միջոց և կասեցնել «ՀՀՔՊԿ-ԳՀԱՇՁԲ-17/18» ծածկագրով պարզեցված ընթացակարգի գնահատող հանձնաժողովի կողմից օրենքի խախտմամբ կայացված որոշմամբ Պատվիրատուի և «Փարվանա» ԱԿ-ի միջև պայմանագրի կնքման գործընթացը և այդ պայմանագրի հետ կապված որևէ գործողության իրականացումը, այդ թվում նաև պայմանագրով նախատեսված աշխատանքների կատարման գործընթացը:

2. **«**ՀՀՔՊԿ-ԳՀԱՇՁԲ-17/18» ծածկագրով գնանշման հարցման ընթացակարգի գնահատող հանձնաժողովի կողմից հայտերի գնահատման ընթացքում թույլ տված խախտումների հետևանքով անվավեր ճանաչել 2017թ. սեպտոմբերի 22-ի **«**ՀՀՔՊԿ-ԳՀԱՇՁԲ-17/18» ծածկագրով գնանշման հարցման ընթացակարգի գնահատող հանձնաժողովի նիստի **«**Արձանագրություն թիվ 3-1»ը:

3. «ՀՀՔՊԿ-ԳՀԱՇՁԲ-17/18» ծածկագրով գնանշման հարցման ընթացակարգի ընտրված մասնակից ճանաչել «Վահրադյան Շին» ՍՊԸ-ին:

4. **«**ՀՀՔՊԿ-ԳՀԱՇՁԲ-17/18» ծածկագրով գնանշման հարցման ընթացակարգի գնահատող հանձնաժողովին պարտավորեցնել «Վահրադյան Շին» ՍՊԸ-ի հետ պայմանագիր կնքելու մասին որոշում կայացնել:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: